smcproject/ml-wiki-sentences huggingface dataset:
2009-ൽ പുറത്തിറങ്ങിയ ഒരു ഇന്ത്യൻ തെലുങ്ക് ഭാഷയിലുള്ള ഹൊറർ ഫാന്റസി ചിത്രമാണ് അരുന്ധതി , കോടി രാമകൃഷ്ണ സംവിധാനം ചെയ്തു, ശ്യാം പ്രസാദ് റെഡ്ഡി അദ്ദേഹത്തിന്റെ ബാനറിൽ മല്ലേമല എന്റർടെയ്ൻമെന്റ്‌സ് നിർമ്മിച്ചു.
ചിത്രത്തിൽ സോനു സൂദ് , ദീപക് , സയാജി ഷിൻഡെ , മനോരമ , കൈകാല സത്യനാരായണ എന്നിവർക്കൊപ്പം ടൈറ്റിൽ റോളിൽ അനുഷ്ക ഷെട്ടി അഭിനയിക്കുന്നു.
കെ.കെ.സെന്തിൽ കുമാർ ഛായാഗ്രഹണവും മാർത്താണ്ഡം കെ.വെങ്കിടേഷ് എഡിറ്റിംഗും നിർവ്വഹിച്ചിരിക്കുന്ന ചിത്രത്തിന് സംഗീതം നൽകിയിരിക്കുന്നത് കോടിയാണ്.
അരുന്ധതി എന്ന കേന്ദ്രകഥാപത്രത്തിന് പശുപതി എന്ന ദുർശക്തി ഉപാസകനിൽ നിന്ന് നേരിടുന്ന പ്രയാസങ്ങളാണ് ചലചിത്രത്തിനാധാരം.
അരുന്ധതി തന്റെ വിവാഹത്തിനു മുൻപ് ജന്മനാടായ ഗഡ്‌വാളിലെ ഒരു കോട്ട സന്ദർശിക്കുന്നു.
അവിടെ വച്ച് ചന്ദ്രമ്മ എന്ന വൃദ്ധയിൽ നിന്ന് അരുന്ധതിക്ക് തന്റെ മുത്തശ്ശിയായ ജെജ്ജമ്മയുടെ അതേ ഛായയാണ് ഉള്ളതെന്ന് മനസ്സിലാക്കി.
കലകളിൽ വിദഗ്ദ്ധയായിരുന്ന ജെജ്ജമ്മയുടെ മൂത്ത സഹോദരിയെ പശുപതി എന്ന ദുർമന്ത്രവാദിയാണ് വിവാഹം കഴിച്ചത്.
അദ്ദേഹം തന്റെ ദുർ‌ശക്തികൾ ഉപയോഗിച്ച് ഗഡ്‌വാളിലെ ജനങ്ങളെ ദ്രോഹിച്ചു.
ജെജ്ജമ്മ പ്രത്യേക രീതിയിലുള്ള നൃത്ത അഭ്യാസത്തിലൂടെ പശുപതിയുടെ നാവും കൈകളും അരിഞ്ഞ് വീഴ്ത്തി.
ഇതിനു ശേഷം പശുപതിയെ ജീവനോടെ ഒരു ശവകുടീരത്തിൽ അടക്കം ചെയ്യുന്നു.
പിന്നീട് കൊല്ലപ്പെടുന്ന ജെജ്ജമ്മയുടെ എല്ലിൻ കഷ്ണത്തിൽ നിന്നും പശുപതിയെ എന്നെന്നേക്കുമായി നശിപ്പിക്കാനുള്ള ഒരു ആയുധം (കത്തി) സന്ന്യാസികൾ നിർ‌മ്മിക്കുന്നു.
നൂറ്റാണ്ടുകൾക്ക് ശേഷം കുടീരത്തിൽ നിന്നും വീണ്ടും രക്ഷപെട്ട പശുപതി, അരുന്ധതിയേയും കൂട്ടരേയും ദ്രോഹിക്കുന്നതും അന്ത്യത്തിൽ അവൾ കത്തിയാൽ പശുപതിയെ നശിപ്പിക്കുകയും ചെയ്യുന്നതാണ് ചലച്ചിത്രത്തിന്റെ ബാക്കിഭാഗം.
അഭിനേതാക്കൾ അനുഷ്ക ഷെട്ടി - അരുന്ധതി/ജേജമ്മ ദിവ്യ നാഗേഷ് - യുവ അരുന്ധതി സോനു സൂദ് - പശുപതി സയാജി ഷിൻഡെ - അന്വർ മനോരമ - ചന്ദ്രമ്മ കൈകാല സത്യനാരായണ - ഭൂപതി രാജ ദീപക് -രാഹുൽ സുഭാഷിണി - പശുപതിയുടേ അമ്മ ആഹുതി പ്രസാദ് ചലപതി റാവു ഭേൽ പ്രസാദ് - നീലേന്ദ്ര വർമ്മ (ഭൂപതി രാജയുടെ സഹോദരൻ) ലീന സിദ്ധു - നൃത്താധ്യാപിക അനിത റായ്ച്ചൂർക്കാർ മീന കുമാരി അവലംബം ↑ http://www.indiaglitz.com/channels/telugu/article/43611.html
അരുന്ധതി (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Arundhati
അരുന്ധതി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
മതം അരുന്ധതി - പുരാണകഥാപാത്രം ചലചിത്രം അരുന്ധതി (ചലച്ചിത്രം) വ്യക്തി ബി. അരുന്ധതി ജെ. അരുന്ധതി അരുന്ധതി റോയ് അരുന്ധതി ഭട്ടാചാര്യ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അരുണ്ടിനെല്ല ഇംഗ്ലീഷ് വിലാസം https://ml.wikipedia.org/wiki/Arundinella
പുല്ല് കുടുംബത്തിലെ സസ്യങ്ങളുടെ വ്യാപകമായ ഒരു ജനുസ്സാണ് അരുണ്ടിനെല്ല.
പശ്ചിമഘട്ട മലനിരകളിൽ നിന്നും കണ്ടെത്തിയ ഈ ജനുസിലെ പുതിയ ഇനം സ്പീഷീസാണ് അരുണ്ടിനെല്ല പ്രദീപിയാന .
ഇത് ഉഷ്ണമേഖലാ, ഉപോ-ഉഷ്ണമേഖലാ പ്രദേശങ്ങളിൽ കാണപ്പെടുന്നു.
സ്പീഷീസ് അരുണ്ടിനെല്ല ബാർബിനോഡിസ് - ചൈന അരുണ്ടിനെല്ല ബെംഗലെൻസിസ് - ചൈന, ഹിമാലയം, ഇന്തോചൈന അരുണ്ടിനെല്ല ബെർട്ടോറോണിയാന - മെക്സിക്കോ + വെസ്റ്റ് ഇൻഡീസ് മുതൽ അർജന്റീന വരെ അരുണ്ടിനെല്ല ബിർമാനിക്ക - ഹിമാലയം, ഇന്തോചൈന അരുണ്ടിനെല്ല ബ്ലെഫാരിഫില്ല - ശ്രീ ലങ്ക അരുണ്ടിനെല്ല കന്നാനോറിക്ക - ഇന്ത്യ അരുണ്ടിനെല്ല സിലിയാറ്റ - ഇന്ത്യ, മ്യാൻമർ, ആൻഡമാൻ നിക്കോബാർ അരുണ്ടിനെല്ല  കൊച്ചിഞ്ചിനെൻസിസ് - ചൈന, തായ്ലൻഡ്, വിയറ്റ്നാം അരുണ്ടിനെല്ല ഡഗാന - Bhutan അരുണ്ടിനെല്ല decempedalis - യുനാൻ , ഹിമാലയം, മ്യാൻമർ അരുണ്ടിനെല്ല ഡെപ്പീന - മെക്സിക്കോ, മധ്യ അമേരിക്ക, ക്യൂബ, സാവോ പോളോ അരുണ്ടിനെല്ല ഫ്ലേവിഡ - ഗ്വാങ്‌സി , ഗുയിഷോ , വിയറ്റ്നാം അരുണ്ടിനെല്ല ഫ്ലൂവിയാറ്റിലിസ് - ചൈന അരുണ്ടിനെല്ല ഫർവ - ന്യൂ ഗ്വിനിയ അരുണ്ടിനെല്ല ജിയോറിൻജീ - ഫിലിപ്പീൻസ്, ഇന്തോനേഷ്യ അരുണ്ടിനെല്ല ഗ്രാൻഡിഫ്ലോറ - യുനാൻ അരുണ്ടിനെല്ല ഗ്രെവില്ലെൻസിസ് - ക്വീൻസ്‌ലാന്റ് Arundinella hirta - റഷ്യ, ചൈന, മംഗോളിയ, ജപ്പാൻ, കൊറിയ, വിയറ്റ്നാം, മ്യാൻമർ അരുണ്ടിനെല്ല  ഹിസ്പിഡ - മെക്സിക്കോ + വെസ്റ്റ് ഇൻഡീസ് മുതൽ ഉറുഗ്വേ വരെ അരുണ്ടിനെല്ല  ഹോൾകോയിഡ്സ് - മ്യാൻമർ, തായ്ലൻഡ്, ഫിലിപ്പൈൻസ്, ലെസ്സർ സുൻഡ ദ്വീപുകൾ അരുണ്ടിനെല്ല  ഹുക്കേരി - നേപ്പാൾ, സിക്കിം , ഭൂട്ടാൻ, ആസാം , ആൻഡമാൻ ദ്വീപുകൾ , മ്യാൻമർ, ചൈന, ടിബറ്റ് അരുണ്ടിനെല്ല ഇൻട്രിക്കാറ്റ - ടിബറ്റ്, ആസാം, ഭൂട്ടാൻ അരുണ്ടിനെല്ല കെറി - തായ്ലൻഡ് അരുണ്ടിനെല്ല ഖാസിയാന - യുനാൻ, ആസാം, ഭൂട്ടാൻ, മ്യാൻമർ അരുണ്ടിനെല്ല കൊകുതെംസിസ് - തായ്ലൻഡ് അരുണ്ടിനെല്ല ലാക്സിഫ്ലോറ - ശ്രീ ലങ്ക അരുണ്ടിനെല്ല ലെപ്റ്റോക്ലോവ - ഇന്ത്യ, ശ്രീ ലങ്ക അരുണ്ടിനെല്ല ലോൻജിസ്പികാറ്റ - യുനാൻ അരുണ്ടിനെല്ല മെസോഫില്ല - തമിഴ്‌നാട് അരുണ്ടിനെല്ല മെറ്റ്സി - ഇന്ത്യ, പാകിസ്താൻ അരുണ്ടിനെല്ല മൊണ്ടാന - ക്വീൻസ്‌ലാന്റ് അരുണ്ടിനെല്ല നെപാലെൻസിസ് - ആഫ്രിക്ക, തെക്കേ ഏഷ്യ, ഒമാൻ മുതൽ ചൈന + ഫിലിപ്പീൻസ് വരെ അരുണ്ടിനെല്ല നെർവോസ - ഇന്ത്യ അരുണ്ടിനെല്ല നോഡോസ - യുനാൻ അരുണ്ടിനെല്ല പാർവിഫ്ലോറ - യുനാൻ അരുണ്ടിനെല്ല പ്രദീപിയാന - ഇന്ത്യ അരുണ്ടിനെല്ല പുബെസെൻസ് - തായ്‌വാൻ, ഫിലിപ്പൈൻസ്, ലെസ്സർ സുൻഡ ദ്വീപുകൾ ,  ന്യൂ ഗ്വിനിയ അരുണ്ടിനെല്ല പുമില - പശ്ചിമാഫ്രിക്ക, എത്യോപ്യ, ഇന്ത്യൻ ഉപഭൂഖണ്ഡം, ലാവോസ്, മ്യാൻമർ, ഇന്തോനേഷ്യ അരുണ്ടിനെല്ല പർപൂറിയ - ഇന്ത്യൻ ഉപഭൂഖണ്ഡം, മ്യാൻമർ, ഇന്തോനേഷ്യ അരുണ്ടിനെല്ല റുപെസ്ട്രിസ് - ചൈന, തായ്ലൻഡ്, വിയറ്റ്നാം അരുണ്ടിനെല്ല സെറ്റോസ - ഇന്ത്യൻ ഉപഭൂഖണ്ഡം, ചൈന, തെക്കുകിഴക്കൻ ഏഷ്യ, ന്യൂ ഗിനിയ അരുണ്ടിനെല്ല സ്പികാറ്റ - ഇന്ത്യ അരുണ്ടിനെല്ല ത്വയിറ്റെസി - ശ്രീ ലങ്ക അരുണ്ടിനെല്ല ട്രൈക്കോലെപിസ് - യുനാൻ അരുണ്ടിനെല്ല ട്യൂബെർകുലേറ്റ - ഇന്ത്യ അരുണ്ടിനെല്ല വാഗിനാറ്റ - ഇന്ത്യ അരുണ്ടിനെല്ല വില്ലോസ - ഇന്ത്യ, ശ്രീ ലങ്ക അരുണ്ടിനെല്ല യുന്നനെൻസിസ് - ടിബറ്റ് , യുനാൻ മുമ്പ് ഉൾപ്പെടുത്തിയിരുന്നു.
see Alloteropsis Danthoniopsis Dilophotriche Jansenella Loudetia Trichopteryx അരുണ്ടിനെല്ല അവെനസി- Jansenella griffithiana അരുണ്ടിനെല്ല ക്യാമ്പ്‌ബെല്ലിയാന- Jansenella griffithiana അരുണ്ടിനെല്ല ഷെവലിയേരി- Danthoniopsis chevalieri അരുണ്ടിനെല്ല എലെഗംതുല- Trichopteryx elegantula അരുണ്ടിനെല്ല ഫ്ലമ്മിഡ- Loudetia flammida അരുണ്ടിനെല്ല ഫുനെംസിസ്- Trichopteryx dregeana അരുണ്ടിനെല്ല ഗ്രിഫിത്തിയാന- Jansenella griffithiana അരുണ്ടിനെല്ല ഹിൽഡ്ബ്രാൻഡിറ്റി- Loudetia simplex അരുണ്ടിനെല്ല ഹോർഡിഫോമിസ്- Loudetia hordeiformis അരുണ്ടിനെല്ല കുനു- Trichopteryx dregeana അരുണ്ടിനെല്ല മാരൻജെൻസിസ്- Trichopteryx marungensis അരുണ്ടിനെല്ല ഷൾറ്റ്സി- Alloteropsis semialata അരുണ്ടിനെല്ല സിംപ്ലക്സ്- Loudetia simplex അരുണ്ടിനെല്ല സ്റ്റൈപോയിഡ്സ്- Loudetia simplex അരുണ്ടിനെല്ല ടോഗോൻസിസ്- Loudetia togoensis അരുണ്ടിനെല്ല ട്രിസ്റ്റാച്ചോയിഡ്സ്- Dilophotriche tristachyoides അവലംബം
അരുന്ധതി നാഗ് ഇംഗ്ലീഷ് വിലാസം https://ml.wikipedia.org/wiki/Arundathi_Nag
2010ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച  ചലച്ചിത്ര നാടക അഭിനേത്രിയാണ് അരുന്ധതി നാഗ് . 'പാ' എന്ന ഹിന്ദി ചിത്രത്തിൽ അഭിനയത്തിന് ദേശീയപുരസ്‌കാരം നേടി.
ഗിരീഷ് കർണാടിന്റെ 'ബിഖ്‌രെ ബിംബ്' തുടങ്ങി നിരവധി നാടകങ്ങളിൽ അഭിനയിച്ചു.
2004-ൽ നാടകത്തിനായി ബാംഗ്ലൂരിൽ രംഗശങ്കര തിയേറ്റർ സ്ഥാപിച്ചു.
സെൻസർ ബോർഡംഗമായി പ്രവർത്തിച്ചിരുന്നെങ്കിലും പിന്നീട് രാജി വെച്ചു.
പുരസ്കാരങ്ങൾ പത്മശ്രീ അവലംബം ↑ Arundhati Nag Profile and Interview mumbaitheatreguide.com.
↑ http://archives.mathrubhumi.com/movies/malayalam/325376/%5Bപ്രവർത്തിക്കാത്ത+കണ്ണി%5D പുറം കണ്ണികൾ
അരുന്ധതി ഘോഷ്
അരുന്ധതി ഘോഷ് (25 നവംബർ 1939 - 25 ജൂലൈ 2016) ഒരു ഇന്ത്യൻ നയതന്ത്രജ്ഞയായിരുന്നു.
ജനീവയിലെ ഐക്യരാഷ്ട്രസഭയിലെ  ഇന്ത്യയുടെ സ്ഥിരം പ്രതിനിധിയായിരുന്നു അവർ.
1996-ൽ ജനീവയിൽ നിരായുധീകരണം സംബന്ധിച്ച സമ്മേളനത്തിൽ സമഗ്ര ന്യൂക്ലിയർ-ടെസ്റ്റ്-ബാൻ ട്രീറ്റി (സിടിബിടി) ചർച്ചകളിൽ പങ്കെടുത്ത ഇന്ത്യൻ പ്രതിനിധി സംഘത്തിന്റെ തലവനായിരുന്നു.
കൊറിയ റിപ്പബ്ലിക്കിന്റെയും അറബ് റിപ്പബ്ലിക് ഓഫ് ഈജിപ്തിന്റെയും അംബാസഡറായി സേവനമനുഷ്ഠിച്ചു.
മുംബൈയിൽ വളർന്ന ഘോഷ്  അവിടെയുള്ള കത്തീഡ്രൽ ജോൺ കോനൻ സ്കൂളിലാണ് പഠിച്ചത്.
കൊൽക്കത്തയിലെ ലേഡി ബ്രബോർൺ കോളേജിൽ നിന്ന് ബിരുദം നേടിയ അവർ 1963-ൽ ഇന്ത്യൻ ഫോറിൻ സർവീസിൽ ചേരുന്നതിന് മുമ്പ് ശാന്തിനികേതനിലെ വിശ്വഭാരതി സർവകലാശാലയിലും പഠിച്ചു.
ഒരു പ്രമുഖ ബംഗാളി കുടുംബത്തിലാണ്  അരുന്ധതി ഘോഷ് വളർന്നത്.
മുൻ സുപ്രീം കോടതി ജഡ്ജിയായ റൂമ പാലിന്റെയും പ്രസാർ ഭാരതിയുടെ മുൻ ചെയർമാൻ ഭാസ്‌കർ ഘോഷിന്റെയും സഹോദരിയാണ് ഇവർ.
1997 ൽ അസമിൽ ഉൽഫ തീവ്രവാദികൾ തട്ടിക്കൊണ്ടുപോയി കൊലപ്പെടുത്തിയ  സാമൂഹ്യ പ്രവർത്തകയായ സാഗരിക ഘോഷിന്റെയും സഞ്ജയ് ഘോഷിന്റെയും അമ്മായിയാണ് അവർ.
ഔദ്യോഗിക ജീവിതത്തിനിടയിൽ ഓസ്ട്രിയ, നെതർലാന്റ്സ്, ബംഗ്ലാദേശ്, ന്യൂയോർക്കിലെ പെർമനന്റ് മിഷൻ ഓഫ് ഇന്ത്യ എന്നിവിടങ്ങളിൽ ഘോസ് സേവനമനുഷ്ഠിച്ചു.
1971 ലെ യുദ്ധത്തിൽ കൊൽക്കത്തയിലായിരുന്ന ഘോഷ്  ബംഗ്ലാദേശ് സർക്കാറിന്റെ പ്രധാമ മധ്യസ്ഥകാര്യവാഹികൂടിയായിരുന്നു.
1996 ൽ ജനീവയിൽ നടന്ന സിടിബിടി കോൺഫറൻസിലേക്ക് ഇന്ത്യയുടെ പ്രതിനിധി സംഘത്തിന്റെ തലവനായി ഘോസിനെ നിയമിച്ചു.
ഈ സമ്മേളനത്തിൽ ഇന്ത്യ ഒരു പ്രധാന പങ്കാളിയായിരുന്നു.
ന്യൂക്ലിയർ ടെക്നോളജി കൈവശമുള്ളതും എന്നാൽ ഒരു ആണവോർജ്ജമായി അംഗീകരിക്കപ്പെടാത്തതും ന്യൂക്ലിയർ നോൺ-പ്രൊലിഫറേഷൻ ട്രീറ്റി (എൻ‌പി‌ടി) യുടെ പരിധിക്ക് പുറത്തുള്ളതുമായ മൂന്ന് രാജ്യങ്ങളിൽ ഒന്നാണ് ഇന്ത്യ.
ആണവായുധങ്ങൾ നിലനിർത്താൻ ചില രാജ്യങ്ങളെ അനുവദിക്കുന്ന ഏതൊരു ഭരണകൂടത്തെയും അംഗീകരിക്കാൻ ഇന്ത്യ വിസമ്മതിച്ചു.
അതേസമയം, മറ്റ് രാജ്യങ്ങൾക്ക് അവരുടെ സ്വന്തം കഴിവുകൾ വികസിപ്പിക്കാനുള്ള കഴിവ് പരിമിതപ്പെടുത്തി.
സിടിബിടിയിൽ ഒപ്പിടാൻ പാശ്ചാത്യ രാജ്യങ്ങളിൽ നിന്നുള്ള സമ്മർദ്ദത്തെ അവർ എതിർത്തു.
ഈനിലപാടിനാൽ  ഇന്ത്യ ലോക രാഷ്ട്രങ്ങൾക്കിടയിൽ സെലിബ്രിറ്റി പദവി നേടുകയും ചെയ്തു.
വിരമിക്കലിനു ശേഷം
2016 ൽ ക്യാൻസർ ബാധിച്ച് മരിക്കുന്നതുവരെ അവൾ നിരവധി പ്രവർത്തനങ്ങളിൽ സജീവമായിരുന്നു.
1998 മുതൽ 2004 വരെ യൂണിയൻ പബ്ലിക് സർവീസ് കമ്മീഷനിലെ (യുപി‌എസ്‌സി) അംഗമായിരുന്നു.
1998 മുതൽ 2001 വരെ നിരായുധീകരണ കാര്യങ്ങളെക്കുറിച്ചുള്ള യുഎൻ സെക്രട്ടറി ജനറലിന്റെ ഉപദേശക സമിതിയിൽ അംഗമായിരുന്നു.
2004 മുതൽ 2005 വരെ ഇന്ത്യയിൽ നിന്ന് സാമ്പത്തിക, സാമൂഹിക, സാംസ്കാരിക അവകാശങ്ങൾക്കായുള്ള കമ്മിറ്റി അംഗമായിരുന്നു.
2004 മുതൽ 2007 വരെ ഇൻസ്റ്റിറ്റ്യൂട്ട് ഫോർ ഡിഫൻസ് സ്റ്റഡീസ് ആൻഡ് അനാലിസിസിന്റെ എക്സിക്യൂട്ടീവ് കൗൺസിൽ അംഗമായിരുന്നു.2007 ൽ വിദേശകാര്യ മന്ത്രാലയം രൂപീകരിച്ച വ്യാപനരഹിതവും നിരായുധീകരണവും സംബന്ധിച്ച്  ടാസ്ക് ഫോഴ്സ് അംഗവുമായിരുന്നു.
അവാർഡുകളും ബഹുമതികളും 2012 മാർച്ച് 27 ന് ബംഗ്ലാദേശ് സർക്കാർ ഫ്രണ്ട്സ് ഓഫ് ലിബറേഷൻ വാർ ഓണർ ലഭിച്ചു.
അവലംബം ↑ ↑ ↑ ↑ ↑ ↑ ↑ ↑ https://web.archive.org/web/20160816064107/http://hcidhaka.gov.in/pdf/War%20Honour.pdf
അരുത്
രവി സംവിധാനം ചെയ്ത് നിർമ്മിച്ച ഒരു മലയാളചലച്ചിത്രമാണ് അരുത് .
കമലഹാസൻ , കവിയൂർ പൊന്നമ്മ , ശങ്കരാടി , എം.ജി. സോമൻ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്.
അഭിനേതാക്കൾ കമൽ ഹാസൻ സുമിത്ര എം.ജി. സോമൻ കവിയൂർ  പൊന്നമ്മ ശങ്കരാടി പി.എ. തോമസ് അവലംബം പുറത്തേക്കുള്ള കണ്ണികൾ അരുത് ഇന്റർനെറ്റ് മൂവി ഡാറ്റാബേസിൽ
അരുന്ധതി ഇംഗ്ലീഷ് വിലാസം https://ml.wikipedia.org/wiki/Arundhati
സപ്തർഷിമാരിൽ ഒരാളായ വസിഷ്ഠന്റെ പത്നിയാണ് അരുന്ധതി ( സംസ്കൃതം : अरुन्धती ).
ഭാഗവത പുരാണമനുസരിച്ച് കർദമപ്രജാപതിയുടെയും ദേവഹൂതിയുടെയും ഒൻപത് പെണ്മക്കളിൽ എട്ടാമത്തവളാണ് അരുന്ധതി.
സപ്തർഷിമാർ എന്ന നക്ഷത്രരാശിയിൽ വസിഷ്ഠൻ എന്ന നക്ഷത്രത്തിനോട് വളരെയടുത്ത് മങ്ങി കാണപ്പെടുന്നതുമായ നക്ഷത്രമാണ്‌ അരുന്ധതി നക്ഷത്രം, നവവധൂവരന്മാർ വസിഷ്ഠാരുന്ധതി നക്ഷത്രങ്ങളെ കാണുന്നതു സൗഭാഗ്യകരമാണെന്ന് ചില ഹിന്ദുക്കൾ വിശ്വസിക്കുന്നു.
അരുന്ധതി എന്ന സംസ്കൃത നാമത്തിന്റെ അർത്ഥം "കെട്ടുപാടുകളില്ലാത്ത" ( ഇംഗ്ലീഷ് : Not Restricted ) എന്നാണ്.
1994-ൽ ജഗത്ഗുരു രാംഭദ്രാചാര്യ രചിച്ച അരുന്ധതി എന്ന ഹിന്ദി ഇതിഹാസത്തിന്റെ കാവ്യത്തിൽ അരുന്ധതിയുടെ ജീവിതം വിവരിക്കുന്നുണ്ട്.
അരുണൻ ഇംഗ്ലീഷ് വിലാസം https://ml.wikipedia.org/wiki/Aru%E1%B9%87a Wat Arun - a Buddhist temple in Thailand derives its name from the god Aruna
സൂര്യന്റെ തേരാളി; ദേവതാത്വം കല്പിക്കപ്പെട്ട ഉഷസ്സ് അരുണൻ എന്ന പേരിൽ പുരാണങ്ങളിൽ അറിയപ്പെടുന്നു.
കശ്യപന്റെയും വിനതയുടെയും പുത്രൻ.
കശ്യപൻ രണ്ട് അണ്ഡങ്ങൾ വിനതയെ ഏല്പിച്ചു, ഭദ്രമായി സൂക്ഷിച്ചുകൊള്ളണമെന്ന നിർദ്ദേശത്തോടെ.
അഞ്ഞൂറു വർഷത്തിനുശേഷം, സപത്നിയായ കദ്രുവിന്റെ ആയിരം മുട്ടകൾ വിരിഞ്ഞ് നാഗശിശുക്കൾ പുറത്തുവന്നു.
തന്റെ രണ്ടു മുട്ട വിരിയാഞ്ഞതിൽ ക്ഷമയറ്റ വിനത ഒരെണ്ണം ഉടച്ചു.
അങ്ങനെ അപൂർണ ഗർഭത്തിൽനിന്നും ജനിച്ചതിനാൽ അരുണൻ അനൂരുവാണ്.
സപത്നിയായ കദ്രുവിന്റെ ദാസിയാകട്ടെ എന്ന് അമ്മയെ അരുണൻ ശപിച്ചു; അടുത്ത അണ്ഡം വളർച്ചയെത്തി അതിൽ നിന്നു വിരിയുന്ന പുത്രൻ (ഗരുഡൻ) ശാപമോചനം നല്കുമെന്ന് നിർദ്ദേശിക്കുകയും ചെയ്തു.
ഗരുഡൻ അരുണനെ എടുത്തുകൊണ്ടുപോയി കിഴക്കെ ദിക്കിലിരുത്തി.
രാഹുവിന്റെ ശല്യം സഹിക്കവയ്യാതെ ക്രുദ്ധനായ സൂര്യൻ പടിഞ്ഞാറു നിന്നുകൊണ്ട് ലോകത്തെ മുഴുവൻ ദഹിപ്പിക്കാൻ തുടങ്ങിയപ്പോൾ ദേവന്മാരും ഋഷികളും ബ്രഹ്മാവിനോട് ആവലാതിപ്പെട്ടു.
ബ്രഹ്മാവിന്റെ നിയോഗപ്രകാരം അരുണൻ സൂര്യന്റെ തേരാളിയായി.
ശ്യേനിയാണ് അരുണന്റെ ഭാര്യ.
സമ്പാതി , ജടായു എന്നീ പക്ഷിശ്രേഷ്ഠന്മാർ അവരുടെ സന്താനങ്ങളാണ്.
സ്ത്രീരൂപം ധരിച്ച അരുണനിൽ ഇന്ദ്രസൂര്യന്മാർക്ക് ബാലിയും സുഗ്രീവനും ജനിച്ചു എന്ന് ഉത്തരരാമായണത്തിൽ കഥാവിവരണമുണ്ട്.
അരുണന്റെ അപേക്ഷപ്രകാരം ഗൌതമപത്നിയായ അഹല്യ ഈ പുത്രന്മാരെ വളർത്തി.
വേദങ്ങളിലെ പരാമർശമനുസരിച്ച് ഉഷസ്സിനു ശേഷമാണ് അരുണന്റെ ഉദ്ഭവം.
പ്രഭാതകാന്തിക്ക് അരുണാഭ എന്നു പറയുന്നു.
രുമ്രൻ, അനൂരു, സൂര്യസൂതൻ, ആശ്മനൻ, കാശ്യപി, ഗരുഡാഗ്രജൻ എന്നീ പേരുകളിലെല്ലാം അരുണൻ അറിയപ്പെടുന്നു.
ഹൈന്ദവേതിഹാസങ്ങളിൽ സൂര്യവംശത്തിൽപ്പെട്ട ഒരു രാജാവിനും ചില ഋഷിമാർക്കും ചില ദൈത്യദാനവന്മാർക്കും അരുണൻ എന്ന പേരുള്ളതായി കാണുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അരുണൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അരുണ്ടിനെല്ല പ്രദീപിയാന ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
(April 2017) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
പശ്ചിമഘട്ട മലനിരകളിൽ നിന്നും കണ്ടെത്തിയ അരുണ്ടിനെല്ല ജനുസിലെ ഒരു പുതിയ ഇനം സസ്യമാണ് അരുണ്ടിനെല്ല പ്രദീപിയാന .
30 മുതൽ 150 സെന്റിമീറ്റർ വരെ ഉയരത്തിൽ വളരുന്ന ഇവ പാറകളിൽ വളരുന്നു.
കാലിക്കട്ട് സർവകലാശാല ബോട്ടണി വിഭാഗം പ്രൊഫസറും സസ്യശാസ്ത്രജ്ഞനുമായ എ.കെ. പ്രദീപിനോടുള്ള ആദരസൂചകമായാണ് സസ്യത്തിനു ഈ പേരു നൽകിയത്.
ആദിത്യ ശ്രീവാസ്തവ ഇംഗ്ലീഷ് വിലാസം https://ml.wikipedia.org/wiki/Aditya_Shrivastava
ഇന്ത്യയിലെ ഒരു പ്രമുഖ നടനും ടെലിവിഷൻ നടനുമാണ് ആദിത്യ ശ്രീവാസ്തവ (ജനനം: ജൂലൈ 21) .
സത്യ , ബ്ലാക് ഫ്രൈഡേ എന്നീ ചിത്രങ്ങളിൽ ശ്രദ്ധേയമായ വേഷങ്ങൾ ചെയ്തിട്ടുണ്ട്.
സോണി ടെലിവിഷനിൽ സം‌പ്രേഷണം ചെയ്യുന്ന സി. ഐ.ഡി എന്ന പരമ്പരയിൽ അഭിജീത് എന്ന ഇൻസ്പെക്ടറുടെ പ്രധാന വേഷം ചെയ്യുന്നു.
തന്റെ മുംബൈയിലേക്ക് വരവിനുശേഷം ഒരു സിനിമയിൽ അവസരം ലഭിച്ചത് ബാൻഡിറ്റ് ക്യൂൻ എന്ന ചിത്രത്തിലാണ്.
1999 ലാണ് സി.ഐ.ഡി എന്ന പരമ്പരയിൽ അഭിനയിക്കാൻ അവസരം ലഭിക്കുന്നത്.
ഈ പരമ്പര പിന്നീട് ജനശ്രദ്ധ പിടിച്ചു പറ്റുകയും ശിവാജി സതം, ദയാനന്ദ് ഷെട്ടി എന്നിവരോടൊപ്പം ഈ പരമ്പരയിലെ മൂന്ന് സി.ഐ.ഡികളിൽ ഒരാളായി ആദിത്യയും ജനശ്രദ്ധ പിടിച്ചു പറ്റി.
സിനിമകൾ ബാൻ‌ഡിറ്റ് ക്യൂൻ (1995) സംശോധൻ (1996) സി.ഐ.ഡി (ടെലിവിഷൻ പരമ്പര) (1997-ഇതുവരെ) ഹസാർ ചൌരാസി കി മാ (1998) സത്യ (1998) ദിൽ സേ (1998) സാത്തിയ (2002) മാതൃഭൂമി (2003) പാഞ്ച് (2003) മുദ്ദ (2003) ഏക് ഹസീന തി (2003) ബ്ലാക് ഫ്രൈഡേ (2004) ലക്ഷ്യ (2004) ദംശ് (2005) പുറത്തേക്കുള്ള കണ്ണികൾ
ഇന്റർനെറ്റ് മൂവി ഡാറ്റാബേസിൽ നിന്ന് ആദിത്യ ശ്രീവാസ്തവ
ആദിത്യവർമ്മ
മദ്ധ്യകാലഘട്ടങ്ങളിൽ വേണാട് , വടക്കുംകൂർ , തെക്കുംകൂർ , ഓടനാട് തുടങ്ങിയ പല നാട്ടുരാജ്യങ്ങളിലും നാടുവാണിരുന്ന പല രാജാക്കന്മാർ ആദിത്യവർമ്മ എന്ന പേരിൽ ഉണ്ടായിരുന്നു.
ഓരോ കാലത്ത് രാഷ്ട്രീയ-സാംസ്കാരിക മണ്ഡലങ്ങളിൽ ഏതെങ്കിലും തരത്തിൽ പ്രശസ്തി നേടിയിട്ടുള്ളവരാണു് ഇവർ ഓരോരുത്തരും.
ഇവരിൽ ചിലർക്കു്  ആദിത്യവർമ്മ എന്നതൊരു ബിരുദസംജ്ഞയും മറ്റു ചിലർക്കു പേരിൽ ഉൾപ്പെട്ട ഒരു ഭാഗവുമാണു്.
വേണാട് 1.
സ്യാനന്ദൂരപുരാണ സമുച്ചയത്തിൽ പരാമൃഷ്ടനായ കോതവർമ്മയുടെ നാലു പുത്രൻമാരിൽ രണ്ടാമനായ ശ്രീവീരകോത ആദിത്യവർമ്മ.
കിളിമാനൂർ രേഖയനുസരിച്ച് കൊല്ലവർഷം 343ൽ (എ.ഡി. 1168) ഇദ്ദേഹമായിരുന്നു വേണാട്ടു രാജാവ്.
വഞ്ഞിപ്പുഴ രുദ്രൻ ശങ്കരൻ, വിലക്കിലിമംഗലത്തു ദാമോദരൻ കൃഷ്ണൻ, മകിഴഞ്ചേരി വിക്രമനാരായണൻ, കമുകഞ്ചേരി ശക്തിവിക്രമൻ, ശക്തി മുതലായവർ ആദിത്യവർമ്മയുടെ കാലത്തെ പ്രബലരായ പ്രഭുക്കളായിരുന്നു.
കേരളചരിത്രത്തിൽ പ്രശസ്തനായ ഒരു രാജാവാണിദ്ദേഹം. 'ചോളപ്രിയ' (1296) എന്ന ശകാബ്ദത്തിൽ (എ.ഡി. 1375) ഇദ്ദേഹം നാടുവാണിരുന്നതായി തിരുവനന്തപുരം തിരുവാമ്പാടിയിലുള്ള ഒരു ശിലാലിഖിതത്തിൽനിന്നു മനസ്സിലാക്കാം.
ഇതിൽ രാജാവിനെ സർവാംഗനാഥൻ എന്നല്ലാതെ ആദിത്യവർമ്മ എന്നു പേരെടുത്തു പറഞ്ഞിട്ടില്ല.
എന്നാൽ വടശ്ശേരി കൃഷ്ണസ്വാമി ക്ഷേത്രത്തിലുള്ള മറ്റൊരു ലിഖിതത്തിൽ ആദിത്യവർമ്മനു് എന്ന സംബോധനയും സർവാംഗനാഥൻ എന്ന വിശേഷണവും കാണുന്നു.
കൂടാതെ ആദിത്യവർമ സാഹിത്യം, സംഗീതം, സ്മൃതി, അർഥശാസ്ത്രം, പുരാണം, നിഗമം, 36 ശസ്ത്രപ്രയോഗങ്ങൾ മുതലായവയിൽ പ്രവീണനായിരുന്നു എന്നും അതിൽ പ്രസ്താവിച്ചിരിക്കുന്നു.
ഉണ്ണുനീലിസന്ദേശത്തിൽ നായികയ്ക്കു ദൂതുമായി പോകുന്ന ആദിത്യവർമ്മയും ഈ ആദിത്യവർമ്മയും ഒരാളാണെന്ന് ചില സാഹിത്യചരിത്രകാരൻമാർ വാദിക്കുന്നു.
ശകാബ്ദം 1296നു സമമായ കൊല്ലവർഷം 550ൽ വേണാട്ടിൽ തൃപ്പാപ്പൂർ മൂപ്പുവാണിരുന്ന ഇദ്ദേഹത്തിന്റെ പൂർണമായ പേര് 'ഇരവി ആദിത്യവർമ' എന്നാണ്; 550-ാമാണ്ടു മീനം 25നു് ഉണ്ടായ മതിലകം രേഖയിൽ ഇദ്ദേഹത്തെ പരാമർശിക്കുന്നതു് ശ്രീവേണാട്ടിൽ തിരുവടി ഇരവി ആദിത്യവർമ്മ എന്നാണു് .
ശ്രീപദ്മനാഭസ്വാമിക്ഷേത്രത്തിൽ അല്പശി ഉത്സവത്തിന്റെ ചെലവിനുവേണ്ടി കുശവൂർക്കൽ എന്ന സ്ഥലത്തു് കുറേ നിലം ഇദ്ദേഹം ദാനംചെയ്തതായി പ്രസ്തുത രേഖയിൽ കാണാം.
കൊല്ലവർഷം  644 (എ. ഡി. 1469)-ാമാണ്ടു കാലഘട്ടത്തിൽ വേണാടു വാണിരുന്ന രാജാവാണിദ്ദേഹം.
സഹ്യനുകിഴക്കുള്ള ഏതാനും പ്രദേശങ്ങളും ഇദ്ദേഹത്തിന്റെ ഭരണത്തിലായിരുന്നു.
തിരുനെൽവേലി ജില്ലയിലുള്ള തിരുക്കൂറുംകുടിക്ഷേത്രത്തിലേക്കു ആദിത്യവർമ്മ ഒരു പഞ്ചലോഹമണി ദാനംചെയ്തതായി രേഖയുണ്ട്.
ഇതിൽ ഗുണമണിശ്രേണി, വഞ്ചീപാല, വിശാഖപ്രഭു, അഖിലകലാവല്ലഭ, തിലകിതജയസിംഹാന്വയ, അധിഗതചിറവാ(യ്) മണ്ഡലേന്ദ്ര എന്നീ വിശേഷണങ്ങളാണ് ആദിത്യവർമയ്ക്കു നല്കിയിരിക്കുന്നത്.
ഇതിൽ ഗുണമണിശ്രേണി, അഖിലകലാവല്ലഭ എന്നീ വിശേഷണങ്ങൾ രാജാവിന്റെ പൊതുവേയുള്ള ഗുണഗണങ്ങളെ വർണിക്കുന്നു.
ജന്മനക്ഷത്രം വിശാഖമാണെന്നു വ്യക്തമാകുന്നു.
തിലകിതജയസിംഹാന്വയ, എന്നതിൽനിന്നു ജയസിംഹന്റെ വംശജനാണെന്നു മാത്രമല്ല ദേശിങ്ങനാട്ടു മൂപ്പനാണെന്നും മനസ്സിലാക്കാം.
വേണാട്ടു രാജാവ് എന്ന അർഥത്തിലാണ് വഞ്ചിപാല എന്ന പ്രയോഗം.
ഈ രാജാവിന്റെ കാലത്താണ് വേണാട്ടു രാജവംശത്തിൽ ചിറവാമൂപ്പു ആദ്യമായി ഉദ്ഭവിച്ചത്.
അതിനുമുൻപു ചിറവാ എന്നത് ഓടനാടിന്റെ ഒരു ശാഖയായിരുന്നു.
ഓടനാട്ടിലെ ചിറവാശാഖ വേണാട്ടിൽ ലയിച്ചതും വേണാട്ടിൽ പുതിയ ഒരു മൂപ്പുസ്ഥാനം ഉണ്ടായതും ആദിത്യവർമ്മയുടെ കാലത്താണ്.
അതുകൊണ്ടാണ് ഇദ്ദേഹത്തെ അധിഗതചിറവാ (യ്) മണ്ഡലേന്ദ്രൻ എന്നു വിശേഷിപ്പിച്ചിരിക്കുന്നത്.
ശ്രീപദ്മനാഭസ്വാമിക്ഷേത്രത്തിലെ രണ്ടു ഗ്രന്ഥവരികളിൽ ഈ രാജാവിനെക്കുറിച്ചു പരാമർശമുണ്ട്.
സ്ഥിരതാമസം തിരുനെൽവേലി ജില്ലയിലെ കല്ലടക്കുറിച്ചിയിലുള്ള രാജമന്ദിരത്തിലായിരുന്നു.
ചെമ്പക ആദിത്യവർമ എന്നും ഇദ്ദേഹത്തിനു പേരുണ്ടായിരുന്നതായി നാഗമയ്യ പറയുന്നു.
653 (1468)-മാണ്ടു കൊല്ലം നഗരത്തിൽ ചെമ്പകരാമൻ പെരുന്തെരു സ്ഥാപിച്ചതും അതിനെ അഞ്ചിനാൻ പുകഴിടമായി പ്രഖ്യാപിച്ചതും ഈ രാജാവായിരുന്നു.
അതിനുള്ള രാജകല്പന പുറപ്പെടുവിച്ചതു തിരുനൽവേലിയിൽ നിന്നായിരുന്നുവെന്ന് തത്സംബന്ധമായി സ്ഥാപിതമായ ശിലാലിഖിതത്തിൽ പറഞ്ഞിട്ടുണ്ട്.
കൊല്ലവർഷം 647(ക്രിസ്തുവർഷം 1472)-ാമാണ്ടു കുംഭം 1നു് ഉണ്ടായതും ശ്രീപദ്മനാഭസ്വാമിക്ഷേത്രത്തിലുള്ളതുമായ ഒരു രേഖയിൽ പരാമൃഷ്ടനായ ഈ വേണാട്ടുരാജാവിന്റെ പേര് ആദിത്യമാർത്താണ്ഡവർമ്മ എന്നാണു്.
പഞ്ചാൻമഠത്തിലും കാഞ്ചീപുരത്തുമഠത്തിലും രാമവർമൻ തിരുമഠത്തിലും മാർത്താണ്ഡമഠത്തിലും നിന്ന് അന്തിവിളക്കുകൊണ്ടുചെന്നു വച്ചതു സംബന്ധിച്ച കാര്യങ്ങളും ചില മുടക്കങ്ങളും വീരകോത ആദിത്യമാർത്താണ്ഡവർമ്മയുടെ സന്നിധിയിൽ ഉണർത്തിച്ചു തീരുമാനമുണ്ടാക്കിയതായി ഇതിൽ രേഖപ്പെടുത്തിയിരിക്കുന്നു.
കൊല്ലവർഷം 644ൽ രാജാവായിരുന്ന സകലകലാവല്ലഭനായ ആദിത്യവർമ്മ തന്നെയാണ് ഈ ആദിത്യമാർത്താണ്ഡവർമ്മ എന്നും ഒരഭിപ്രായം നിലവിലുണ്ടു്.
കൊല്ലവർഷം 685(ക്രിസ്തുവർഷം 1510)-ാമാണ്ട് വേണാട്ടിൽ തൃപ്പാപ്പൂർ മൂപ്പനായിരുന്ന രാജാവാണിദ്ദേഹം.
ഇദ്ദേഹത്തിന്റെ ഭരണകാലത്താണു് ചരിത്രപ്രസിദ്ധമായ നാഞ്ചിനാട്ടു ലഹള ഉണ്ടായതു്.
നാഞ്ചിനാട്ടിൽ പറയരും ഈഴവരും തമ്മിൽ ഒരു വർഗീയസംഘട്ടനം നടന്നുവരികയായിരുന്നു.
അതിന്റെ ഭാഗമായി ഈഴവർ സംഘംചേർന്നു പറച്ചേരിയിൽ ചെന്നു പറയരെ ആക്രമിക്കുകയുണ്ടായി.
പറയർ ശ്രീപദ്മനാഭന്റെ അടിയാരാണെന്നും ഉപദ്രവിക്കരുതെന്നും പറഞ്ഞുകൊണ്ട് വീരനാരായണശ്ശേരിമഠത്തിലെ ബ്രാഹ്മണർ തടസ്സം നിന്നു.
സംഘട്ടനത്തിനിടയിൽ പീച്ചപ്പള്ളി ഉഴുത്തിരൻ ശ്രീധരൻ, ചിറ്റൂർ ദത്തൻദേവൻ, പുളിങ്കീഴ് ഇന്നാൻ ഇന്നാൻ എന്നീ ബ്രാഹ്മണർക്കു മാരകമായി പരുക്കേറ്റു.
അവസാനം ഈ സംഭവങ്ങളുടെ പേരിൽ ആദിത്യവർമ്മ പ്രായശ്ചിത്തം ചെയ്തു.
കൊല്ലവർഷം 707 (ക്രിസ്തുവർഷം 1532)-ാമാണ്ട് വേണാട്ടിൽ ചിറവാമൂപ്പുവാണ രാജാവാണിദ്ദേഹം.
ഇരവി ആദിത്യവർമ്മ എന്നാണ് പൂർണമായ പേര്.
തിരുവിതാംകോട്ടു കൊട്ടാരത്തിലാണ് പാർത്തിരുന്നത്.
കൊല്ലവർഷം 707-ാമാണ്ടു മേടം 17നു എഴുതിയുണ്ടാക്കിയ മതിലകം ഗ്രന്ഥവരിയിൽ ഇദ്ദേഹത്തെപ്പറ്റി പരാമർശമുണ്ടു്.
കൊല്ലവർഷം 712(ക്രിസ്തുവർഷം 1537)-ാമാണ്ടിൽ വീരരവിവർമയായിരുന്നു ചിറവാമൂപ്പനെന്നു ശുചീന്ദ്രത്തുള്ള ഒരു ലിഖിതത്തിൽ നിന്നും പറയുന്നു.
അതുകൊണ്ട്, 707-ാമാണ്ടു ചിറവാമൂപ്പനായിരുന്ന ആദിത്യവർമ്മയും 717-ലെ മതിലകം രേഖയിൽ  പറയുന്ന ആദിത്യവർമ്മയും ഒരാളല്ല എന്നു സിദ്ധിക്കുന്നു.
ശ്രീപണ്ടാരനിലം ബലാത്കാരമായി കൈയേറിയതും തുടർന്നു സംഘട്ടനങ്ങളുണ്ടായതും 717-ാമാണ്ടു തുലാം 15-ലെ മതിലകം രേഖയിൽ വിവരിച്ചിട്ടുണ്ട്.
കൊല്ലവർഷം  739(ക്രിസ്തുവർഷം 1564)-ാമാണ്ടു മേടം 13ലെ മതിലകം രേഖയിൽ പരാമൃഷ്ടനായ വേണാട്ടുരാജകുമാരനാണിദ്ദേഹം.
കൊല്ലവർഷം 754-ാമാണ്ട് ഇടവം 6ലെ മറ്റൊരു രേഖയിലും ആദിത്യവർമ്മ പരാമർശിക്കപ്പെടുന്നു.
കൊല്ലവർഷം 743(ക്രിസ്തുവർഷം 1568)ൽ വേണാടു വാണിരുന്ന ഒരു രാജാവ്.
കൊല്ലവർഷം 743-ാമാണ്ടു കുംഭം 21ലെ മതിലകം രേഖയിലാണ് ഇദ്ദേഹത്തെപ്പറ്റി പറയുന്നത്.
ദേശിങ്ങനാട്ടു സ്വരൂപത്തിൽനിന്നുമാണു് ഇദ്ദേഹം ചിറവാ മൂപ്പേറ്റതു്.
കൊല്ലവർഷം 743(ക്രിസ്തുവർഷം 1568) കുംഭം 21നു് മതിലകം രേഖയിൽ പരാമർശിക്കപ്പെടുന്ന മറ്റൊരു വേണാട്ടുരാജാവ്.
തൃപ്പാപ്പൂർ സ്വരൂപത്തിൽ നിന്നും ചിറവാമൂപ്പേറ്റ രാജാവാണ് ഈ ആദിത്യവർമ്മ.
കൊല്ലവർഷം 763 (1588)-ാമാണ്ടു തുലാം 26ലെ മതിലകം രേഖയിൽ പരാമർശിക്കപ്പെടുന്ന മറ്റൊരു വേണാട്ടുരാജകുമാരനാണു് ഈ ആദിത്യവർമ്മ.
അക്കൊല്ലം തുലാമാസത്തെ പള്ളിവേട്ടയ്ക്കു് ഈ ആദിത്യവർമ്മ അകമ്പടി സേവിച്ചു.
കൊല്ലവർഷം 785(ക്രിസ്തുവർഷം 1610)-ാമാണ്ടു വേണാട്ടിൽ രാജാവായ ആദിത്യവർമ്മ, അതേ വർഷം വൈകാശിമാസം 16നു തിരുവനന്തപുരത്തു് പുല്ലുക്കോട്ടു കൊട്ടാരത്തിൽ മൃതിയടഞ്ഞു.
കൊല്ലവർഷം 848(ക്രിസ്തുവർഷം 1673)-ാമാണ്ടു വേണാടു വാണ ഒരു രാജാവും ആദിത്യവർമ്മ എന്ന പേരിൽ അറിയപ്പെടുന്നു.
852-ാമാണ്ടു മാശിമാസത്തിൽ കല്ക്കുളത്തു കോയിക്കലിൽ മൃതിയടഞ്ഞു; തിരുവട്ടാറ്റു വച്ച് പള്ളിയടക്കം നടത്തി.
പള്ളിയടക്കവും ശേഷക്രിയകളും മറ്റും നടത്തിയത് ഉമയമ്മ റാണിയുടെ ചുമതലയിലായിരുന്നു.
കൊല്ലവർഷം 894(ക്രിസ്തുവർഷം 1719)-ാമാണ്ടു വേണാട്ടുരാജാവായിരുന്ന മറ്റൊരു ആദിത്യവർമ്മ.
കോലത്തുനാട്ടിൽ നിന്നും ദത്തുവഴിക്കാണ് വേണാട്ടിൽ വന്നത്.
ഇദ്ദേഹത്തിന്റെ കാലത്തും കോലത്തുനാട്ടിൽ നിന്നും ദത്തെടുത്തു.
കൊല്ലവർഷം 896(ക്രിസ്തുവർഷം 1721)-ാമാണ്ടു മേടം 16നു മുൻപ് അന്തരിച്ചതായി വിശ്വസിക്കപ്പെടുന്നു.
വടക്കുംകൂർ ആദിത്യവർമ്മ
കൊല്ലവർഷം 508(ക്രിസ്തുവർഷം 1333)-ാമാണ്ടടുപ്പിച്ച് വടക്കുംകൂർ വാണിരുന്ന രാജാവാണ് ആദിത്യവർമ്മ.
ഇദ്ദേഹത്തെപ്പറ്റി പ്രസിദ്ധമായ വൈക്കം ഗ്രന്ഥവരിയിൽ പരാമർശിക്കപ്പെട്ടിരിക്കുന്നു.
തെക്കുംകൂർ ആദിത്യവർമ്മ
ഇദ്ദേഹത്തിന്റെ പൂർണമായ പേരു കേരള ആദിത്യവർമ്മ.
കൊല്ലവർഷം 801(ക്രിസ്തുവർഷം 1626) ചിങ്ങം 18നും കൊല്ലവർഷം804(ക്രിസ്തുവർഷം1629) വൃശ്ചികം 1നും ഉണ്ടായിട്ടുള്ളതും വാക്കവഞ്ഞിപ്പുഴമഠത്തിൽനിന്നും ലഭിച്ചതുമായ രണ്ടു ഗ്രന്ഥവരികളിൽ പരാമർശിക്കപ്പെടുന്ന തെക്കുംകൂർ രാജാവാണിദ്ദേഹം.
താലമാനത്തു നടന്ന യുദ്ധം ഇദ്ദേഹത്തിന്റെ കാലത്തെ പ്രധാനസംഭവമായിരുന്നു.
ഓടനാട് 1.
ഹരിപ്പാടു സുബ്രഹ്മണ്യസ്വാമി ക്ഷേത്രത്തിലുള്ള ഒരു ശിലാലിഖിതത്തിൽ പരാമർശിക്കപ്പെടുന്ന കായംകുളം രാജാവാണു് ഈ ആദിത്യവർമ്മ.
പൂർണമായ പേര് ഇരവി ആദിത്യവർമ്മ.
കാലം വ്യക്തമല്ല; ഉണ്ണുനീലിസന്ദേശകാവ്യത്തോടടുപ്പിച്ചാണെന്നു കരുതപ്പെടുന്നു.
വാക്കവഞ്ഞിപ്പുഴമഠം രേഖകളിൽ പരാമർശിക്കപ്പെടുന്ന ഒരു ഓടനാട്ടു രാജാവ്.
കാലം വ്യക്തമല്ല.
എ.ഡി. 15-ാം ശതകമാണെന്നു കരുതാവുന്നതാണു്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആദിത്യവർമ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആദിത്യപുരം സൂര്യക്ഷേത്രം ക്ഷേത്രത്തിലെ സൂര്യദേവൻ
കേരളത്തിലെ കോട്ടയം ജില്ലയിലെ കടുത്തുരുത്തിക്കടുത്തുള്ള ഇരവിമംഗലം എന്ന സ്ഥലത്ത് സ്ഥിതിചെയ്യുന്ന ക്ഷേത്രമാണ് ആദിത്യപുരം സൂര്യക്ഷേത്രം .
ആദിത്യപുരം സൂര്യനാരായണ ക്ഷേത്രം എന്നും അറിയപ്പെടുന്നു.
കേരളത്തിലെ ഏറ്റവും പ്രധാനപ്പെട്ട ആദിത്യക്ഷേത്രമാണിത് .
കോട്ടയത്തുനിന്ന് വൈക്കത്തേക്കുള്ള ഹൈവേയിൽ നിന്ന് 200 മീറ്റർ അകലെയാണ് ക്ഷേത്രം സ്ഥിതിചെയ്യുന്നത്.
കടുത്തുരുത്തിയിൽ നിന്ന് 3 കിലോമീറ്ററും ഏറ്റുമാനൂരുനിന്ന് 17 കിലോമീറ്ററും വൈക്കത്തുനിന്ന് 16 കിലോമീറ്ററും അകലെയാണ് ആദിത്യപുരം ക്ഷേത്രം.
സൂര്യനാരായണ ഭഗവാൻ പ്രധാനമൂർത്തിയായി വരുന്ന കേരളത്തിലെ അപൂർവ്വം ക്ഷേത്രങ്ങളിലൊന്നായ ഇവിടെ ഉപദേവതകളായി ദുർഗ്ഗാ ഭഗവതി , ധർമ്മശാസ്താവ് , യക്ഷിയമ്മ എന്നിവർക്കും പ്രതിഷ്ഠകളുണ്ട്.
മരങ്ങാട്ട് മന എന്ന കുടുംബത്തിന്റെ വകയാണ് ഈ ക്ഷേത്രം.
പ്രധാന ദിവസം
ഞായറാഴ്ച ആണ് പ്രധാന ദിവസം.
ത്രേതായുഗത്തിൽ സൂര്യദേവന്റെ വിഗ്രഹം സമർപ്പിക്കപ്പെട്ടുവെന്നാണ് ഐതിഹ്യം.
എന്നാൽ ക്ഷേത്രത്തിന്റെ ഉത്ഭവത്തിനു പിന്നിൽ വസ്തുതാപരമായ തെളിവുകളൊന്നുമില്ല.
ഒരിക്കൽ കപിക്കാടു മരങ്ങാട്ടുമനയിലെ ഒരു നമ്പൂതിരി സൂര്യ ദേവനെ പ്രസാദിപ്പിക്കാനുള്ള ധ്യാനം നടത്തി.
അദ്ദേഹത്തിന്റെ  ഭക്തിയിൽ സംതൃപ്തനായ സൂര്യദേവൻ പ്രത്യക്ഷപ്പെടുകയും ആ സ്ഥലത്ത് ഒരു വിഗ്രഹം പ്രതിഷ്ഠിക്കുവാൻ നിർദ്ദേശിക്കുകയും ചെയ്തു.
അന്നുമുതൽ പതിവ് പൂജകളും അനുഷ്ഠാനങ്ങളും ആരംഭിച്ചു.
നിലവിൽ, ആ നമ്പൂതിരിയുടെ പിൻഗാമികൾക്ക് ക്ഷേത്രത്തിന്റെ താന്ത്രിക അവകാശമുണ്ട്.
ക്ഷേത്ര ആകൃതി
ക്ഷേത്രത്തിലെ 'ശ്രീകോവിൽ' വൃത്താകൃതിയിലാണ്.
വിഗ്രഹം പടിഞ്ഞാറോട്ട് അഭിമുഖീകരിക്കുന്നു.
എണ്ണ ആഗിരണം ചെയ്യാനുള്ള കഴിവുള്ള ഒരു പ്രത്യേക തരം കല്ലുപയോഗിച്ചാണ് വിഗ്രഹം നിർമ്മിച്ചിരിക്കുന്നത്. 'അഭിഷേകം' നടത്തുകയും ചെയ്യുന്നു.
വിഗ്രഹത്തിൽ വെള്ളം തളിച്ചതിന് ശേഷം എണ്ണയുടെ സാന്നിധ്യം ഉണ്ടാകില്ല എന്നത് ശരിക്കും അത്ഭുതമാണ്.
ചതുർബാഹുവായ ഭഗവാന്റെ പുറകിലെ വലതുകയ്യിൽ സുദർശനചക്രവും പുറകിലെ ഇടതുകയ്യിൽ പാഞ്ചജന്യവും ധരിച്ച ഭഗവാൻ മുന്നിലെ ഇരുകൈകളും തപോമുദ്രയിൽ പിടിച്ചിരിയ്ക്കുന്നു.
ഇത് മഹാവിഷ്ണുവിന്റെ ഭാവം കൂടിയുള്ള സൂര്യനാരായണ പ്രതിഷ്ഠ ആയി കണക്കാക്കപ്പെടുന്നു.
മറ്റുള്ള സൂര്യക്ഷേത്രങ്ങളിൽ നിന്ന് വ്യത്യസ്തമായി ഇവിടെ നവഗ്രഹങ്ങളിലെ മറ്റുള്ളവർക്ക് പ്രതിഷ്ഠകളില്ല.
ആദിത്യപൂജ, ഉദയാസ്തമനപൂജ, എണ്ണയഭിഷേകം, ഭഗവതിസേവ, നവഗ്രഹപൂജ എന്നിവയാണ് ക്ഷേത്രത്തിലെ പ്രധാന പൂജകൾ.
അടനിവേദ്യം, രക്തചന്ദന സമർപ്പണം എന്നിവയാണ് പ്രധാന വഴിപാടുകൾ ഉത്സവങ്ങൾ
ക്ഷേത്രത്തിൽ കൊടിയേറി നടത്തുന്ന ഉത്സവമില്ല.
വൃശ്ചികം (നവംബർ-ഡിസംബർ), 'മേടം' (ഏപ്രിൽ-മെയ്) എന്നിവയിലെ ഞായറാഴ്ചകളാണ് ഏറ്റവും നല്ല ദിവസമായി കണക്കാക്കുന്നത്.
ഉത്സവ അവസരങ്ങളിൽ 'അഭിഷേകം', ' രക്തചന്ദനക്കാവടി ' തുടങ്ങിയ പ്രത്യേക ആചാരങ്ങൾ നടത്തുന്നു.
മരങ്ങാട്ട് ഇല്ലത്തിൽ നിന്നുള്ള ഒരു അംഗം കാവടിയിൽ പങ്കെടുക്കേണ്ട ഒരു ആചാരമുണ്ട്.
ഇത് ഉപദേവതകൾ
ദുർഗ്ഗാദേവി (കിഴക്ക് അഭിമുഖമായി), ശാസ്താവ്, യക്ഷി എന്നിവയാണ് ഉപദേവതകൾ.
ആദിത്യപൂജ
മേടമാസത്തിലെ പത്താമുദയത്തോടനുബന്ധിച്ച് മദ്ധ്യതിരുവിതാംകൂറിലെ ചില പ്രദേശങ്ങളിലെ കൊയ്ത്തൊഴിഞ്ഞ പാടങ്ങളിൽ സൂര്യപ്രീതിക്കായി നടത്തുന്ന പ്രത്യേക പൂജയാണ് ആദിത്യപൂജ.
അരിപ്പൊടിയിൽ ഈന്തപ്പഴം, ഉണക്കമുന്തിരി, കദളിപ്പഴം തുടങ്ങിയ ചേരുവകൾ ചേർത്ത് കരിക്കിൻ വെള്ളത്തിൽ കുഴച്ചെടുത്ത പ്രത്യേക കൂട്ട് കൊണ്ട് വെളിച്ചെണ്ണയിൽ വാർത്തെടുത്ത അപ്പം സൂര്യന് നിവേദിക്കുന്നതാണ് ആദിത്യപൂജയുടെ പ്രധാന ചടങ്ങ്.
ഇങ്ങനെ വാർത്തെടുത്ത ഏഴ് അപ്പങ്ങൾ ഒരു  താലത്തിൽ അടുക്കി സൂര്യന് അഭിമുഖമായി ഉയർത്തി പ്രാർത്ഥിക്കുന്നതാണ് ആദിത്യപൂജയുടെ കാതലായ ചടങ്ങ്.